# Bosna i Hercegovina

# Federacija Bosne i Hercegovine

# Hercegovačko-neretvanska županija

# Srednja škola dr. fra Slavka Barbarića u Čitluku

# Ur.broj:01-30-388/2025

# Čitluk, 26.05.2025.godine

Na temelju članka 62. i članka 96. Zakona o srednjoškolskom odgoju i obrazovanju (Narodne novine HNŽ-a broj: 8/00, 4/04, 5/04, 8/06), članka 8. i 9. Kolektivnog ugovora za djelatnost srednjeg obrazovanja u HNŽ-u ("Službene novine HNŽ-a", broj: 7/23, Suglasnosti Ministarstva prosvjete, znanosti, kulture i športa HNŽ broj: 02-30-456/25 od 26.02.2025. godine, Odluke Školskog odbora Srednje škole dr. fra Slavka Barbarića u Čitluku ur. broj: 03-30-352/2025 od 19.05.2025. godine, raspisuje se:

**NATJEČAJ**

za prijem u radni odnos

1. **određeno vrijeme do 15.7.2025. godine:**
2. nastavnik strojarske stručno-teorijske skupine predmeta i prakse.....1 izvršitelj(21 sati tjedno)
3. nastavnik strojarske skupine predmeta ……………… … 1 izvršitelj (2 sata tjedno)
4. nastavnik praktične nastave obrade i montaže ……………1 izvršitelj (14 sati tjedno)
5. nastavnik praktične nastave vodoinstalacija …………… 1 izvršitelj (18 sati tjedno)

Kandidati pored općih Zakonom predviđenih uvjeta za zasnivanje radnog odnosa moraju ispunjavati i posebne uvjete za nastavnike u srednjoj školi predviđene Zakonom o srednjoškolskom odgoju i obrazovanju HNŽ (Narodne novine HNŽ-a broj: 8/00, 4/04, 5/04, 8/06) važećim Nastavnim planom i programom, Pravilnikom o unutarnjoj organizaciji i sistematizaciji radnih mjesta, pedagoškim standardima i normativima te ostalim normativnim aktima Škole.

Uz prijavu na Natječaj koja treba da sadrži točnu adresu, kontakt telefon i poziciju na koju se javljaju kandidati su dužni priložiti: originalne ili ovjerene kopije (ne starije od 6 mjeseci) sljedećih dokumenata:

**a) obavezna  dokumentacija:**

* prijavu na natječaj sa točno naznačenim radnim mjestom na koje se kandidat prijavljuje
* kraći životopis
* diploma o odgovarajućoj stručnoj spremi za radna mjesta za točku a) od rednog broja 1.-4.,
* izvod iz matične knjige rođenih
* uvjerenje o državljanstvu
* dodatak diplomi za kandidate koji su školovanje završili po Bolonjskom procesu

**b) dodatna  dokumentacija:**

* uvjerenje o položenom stručnom ispitu za rad za točku a) od rednog broja 1.-4., na određeno vrijeme ukoliko kandidat posjeduje isti.
* uvjerenje o nekažnjavanju
* dokaz o ostvarenom radnom stažu (godine staža) na istim poslovima traženim Natječajem.
* dokaz o dužini čekanja na birou ili rada na nekim drugim poslovima (potvrda Službe za zapošljavanje ili potvrda prethodnog poslodavca).
* uvjerenje o podacima registriranim u matičnoj evidenciji koje izdaje Zavod  MIO/PIO

Nakon konačne odluke o izboru,  a  prije zaključivanja ugovora o radu  izabrani kandidati dužni su dostaviti: liječničko uvjerenje nadležne zdravstvene ustanove o općoj zdravstvenoj sposobnosti za obavljanje poslova radnog mjesta (ne starije od 6 mjeseci).

Kandidati koji ispunjavaju formalno-pravne uvjete tražene natječajem upućuju se dalje na Povjerenstvo za pismeni i usmeni dio ispita. O terminu pismenog i usmenog dijela ispita kandidati će biti obaviješteni tel. - mob.

Natječaj ostaje otvoren osam (8) dana od dana objavljivanja.

Nepotpune i neblagovremene prijave neće se uzimati u razmatranje.

Natječajnu dokumentaciju prijavljenih kandidata ne vraćamo, te se ista može preuzeti u tajništvu škole.

Napomena: Sukladno članku 18. Zakona o dopunskim pravima branitelja i članova njihovih obitelji u HNŽ-u (NN HNŽ-e br. 6/2018, 4/2021,7/2022 i 11/2023) prioritet pri upošljavanju imaju osobe iz čl. 1. ovog Zakona, ukoliko uz prijavu dostave dokaz o pripadnosti braniteljskoj populaciji (uvjerenje koje izdaje nadležna Gradske/Općinska Grupa za pitanja evidencija iz oblasti vojne obaveze, izdatu nakon objave javnog natječaja ne starije od 6 mjeseci) odnosno dokumentaciju propisanu Uredbom o jedinstvenim kriterijima i pravilima za zapošljavanje branitelja i članova njihovih obitelji u HNŽ-u ( NN HNŽ-a br. 1/24 i 5/25).

Prijavu sa traženom dokumentacijom kandidati su dužni dostaviti u zatvorenoj koverti putem pošte preporučeno na adresu sa naznakom:

**SREDNJA ŠKOLA DR. FRA SLAVKA BARBARIĆA U ČITLUKU**

Stjepana Radića 7, 88 260 Čitluk

 **sa naznakom “prijava za Javni natječaj - ne otvarati“**